สุกฤษฎิ์ วิเศษแก้ว
ปลายปี พ.ศ. 2549 บี้ เริ่มต้นสร้างผลงานในวงการบันเทิงด้วยการรับบทพระเอกในละครเรื่อง "รอยอดีตแห่งรัก" แสดงคู่กับ พีรชยา พิณเมืองงาม ได้รับโอกาสร้องเพลงประกอบละครเป็นครั้งแรก คือเพลง "ตัดใจไม่ไหว" ซึ่งเป็นเพลงในอัลบั้ม "เลิฟ ซีน" (Love Scenes) มีซิงเกิลแรก คือเพลง "I Need Somebody (อยากขอสักคน)" ขึ้นอันดับนิวเอนทรีตามชาร์ทวิทยุอย่างรวดเร็ว และครองอันดับ 1 ของซี๊ดเรดิโอชาร์ตนาน 4 สัปดาห์ ซิงเกิ้ลแรกนี้ได้รับรางวัล"เพลงยอดนิยมสุดซี๊ดประจำปี 2007" จาก "ซี๊ด อวอร์ดส 2007" รางวัล"เพลงรักแห่งปี 2006" จาก "อินยังเจเนอรชันชอยส์ อวอร์ดส 2006", รางวัลเพลงยอดนิยม จาก รางวัลสตาร์เอนเตอร์เทนเมนต์อวอร์ดส 2006 และเป็นเพลงประกอบภาพยนตร์โฆษณาโฟโมสต์ ไฮไฟว์ ซึ่งออกอากาศในปี พ.ศ. 2550
วิชัย ปุญญะยันต์
เข้าสู่วงการครั้งแรก โดยได้รับการเชื้อเชิญจาก ประชา มาลีนนท์ ให้เป็นผู้จัดการด้านดนตรีของรายการ "ALL STAR VARIETY SHOW" โดยเป็นผู้ควบคุมวงต่อจาก อ.นริศ ทรัพย์ประภา และระหว่างนั้นก็ได้รับการทาบทามจากคุณระย้า เจ้าของรถไฟดนตรี ให้เป็น MUSIC DIRECTER ให้กับบริษัท EMI ด้วย หลังจากเป็นโปรดิวเซอร์ให้กับศิลปินในค่ายหลายคน ในที่สุดก็ถึงคิวของตัวเอง อัลบั้มชุดแรก "สายชล" ก็ถือกำเนิดขึ้น แต่เพลงที่สร้างชื่อกลับเป็นเพลงม้ามืดที่ไม่มีใครคาดคิด บทเพลง "รักฉันนั้นเพื่อเธอ" แจ้งเกิดและสร้างชื่อให้กับวง ถึงขนาดต้องเปลี่ยนปกอัลบั้มใหม่เป็นชื่อ "รักฉันนั้นเพื่อเธอ" ตามบทเพลงดังเลยทีเดียว